பொழிப்புரை னகரத்தின் முன்னே க ற ச ஞ ப ம ய வ என்னும் இவ்வெட்டு உயிர்மெய்யும் வந்து கூடும். உதாரணம்: புன்கு, குன்று, நன்செய், புன்ஞமலி, அன்பு, நன்மை, மின்யாது, பொன்வலிது என வரும். 103. ரகார ழகாரங் குற்றொற் றாகா. (23) ()ரகாரம் ழகாரம் குற்று ஒற்று ஆகா. பவாநந்தர் உரை பதவுரை ரகாரம் ழகாரம் = ரகர ழகர மெய்கள்,  குற்றொற்று ஆகா = குற்றெழுத்துக்களை அடுத்து வாராவாம். பொழிப்புரை ரகர ழகர மெய்கள் குற்றெழுத்துக்களை அடுத்து வாராவாம். ரகர ழகரங்கள் குற்றெழுத்துக்களை அடுத்துவரும் மொழிகள் தமிழில் இல்லை என்பது இச்சூத்திரத்தாற் பெறப்பட்டது.